พูดคุย:วิทยาศาสตร์คอมพิวเตอร์ - วิกิพีเดีย

# พูดคุย:วิทยาศาสตร์คอมพิวเตอร์

### จากวิกิพีเดีย สารานุกรมเสรี

This following message is copied from the comment in the page.

-- กรุณาอ่าน หมายเหตุนี้ก่อน --

เนื้อหาบทความนี้(วิทยาศาสตร์คอมพิวเตอร์)เกือบทั้งหมดถูกก๊อปปี้มาจาก หัวข้อ"วิทยาการคอมพิวเตอร์" เพราะว่าChaiwat ผู้เริ่มต้นบทความนี้ เห็นว่าการใช้คำว่า "วิทยาการคอมพิวเตอร์" อ้างอิงถึง Computer Technologyแทนที่จะอ้างถึงความหมายของ Computer Science คำว่าวิทยาศาสตร์คอมพิวเตอร์ มีความเหมาะสม มากกว่า ที่จะอ้างอิงถึง วิทยาศาสตร์แห่งวิชาทางคอมพิวเตอร์ คือ Computer Science คำว่าวิทยาการคอมพิวเตอร์ มีความเหมาะสม ที่จะอ้างอิงถึง วิทยาการ คือการประยุกต์นำวิทยาศาสตร์คอมพิวเตอร์มาใช้งานในทางปฏิบัติ Computer Technology.อย่างไรก็ดี ราชยัณฑิตยสถาน ให้คำแปลของ Computer Science ไว้ว่า วิทยาการคอมพิวเตอร์ *แต่* ไม่มีการให้คำแปลของ Computer Technology ไว้หากยึดตามราชบัณฑิต แล้วการกล่าวถึง Computer Technology เป็นภาษาไทย ควรใช้คำใด? เทคโนโลยีคอมพิวเตอร์?

คิดว่าคำว่า "วิทยาการคอมพิวเตอร์" แพร่หลายมากกว่านะครับ, แต่ถกเถียงกันได้ครับ

อย่างไรก็ดีถ้าต้องการเปลี่ยนชื่อจริง ควรใช้การ "ย้าย" (เปลี่ยนชื่อ) บทความเดิมนะครับ ไม่ใช่การลอกบทความเดิมมาตั้งบทความใหม่ เพราะจะทำให้มีบทความที่มีเนื้อหาซ้ำกัน/คล้ายกันมาก สองที่ -- bact' 4 กรกฎาคม 2005 19:00 (UTC)

  The article name problem need to be resolved. There should be only 1 article and the other should be a redirection. ไร้สติ 4 กรกฎาคม 2005 21:47 (UTC)

"computer technology" -> เทคโนโลยีคอมพิวเตอร์ -- bact' 4 กรกฎาคม 2005 21:59 (UTC)

ผมก็อยากแก้ที่หัวข้อเดิมอยู่เหมือนกันแต่ว่าไปแก้สุ่มสี่สุ่มห้าเดี๋ยวโดนตำหนิเอา เลยก๊อปมาก่อน สำหรับผม คำว่าวิทยาการ กับ วิทยาศาสตร์ มีความหมายแตกต่างกันมากอย่างมีนัย โดยเนื้อหาที่เขียนในหัวข้อนี้นั้น เห็นได้ชัดเจนว่าเป็นหลักการ และทฤษฎีทางวิทยาศาสตร์ในสาขาคอมพิวเตอร์ และอย่างที่เขียนไว้ในคอมเม้น คำว่าวิทยาการ มีความหมายในเชิงประยุกต์ ผมจึงขอเสนอให้เปลี่ยนชื่อหัวข้อเป็น วิทยาศาสตร์คอมพิวเตอร์ครับ --Chaiwat 4 กรกฎาคม 2005 23:02 (UTC)

    จริงๆ แล้วโดยส่วนตัวผมเห็นด้วยกับความหมายจริงว่า computer science ควรเป็น วิทยาศาสตร์คอมพิวเตอร์ มากกว่าที่จะเป็น วิทยาการ ครับ แต่ก็อย่างที่คุณ bact' กับคุณ Jittat ได้ให้ข้อคิดเห็นนั่นล่ะครับ ชื่อ วิทยาการคอมพิวเตอร์ ดูจะกลายเป็นชื่อเรียกมาตรฐานไปซะแล้ว ดูจากที่หลายๆ มหาวิทยาลัยก็ใช้ชื่อนี้ในคณะและภาควิชา การใช้ชื่อ วิทยาการคอมพิวเตอร์ เป็นชื่อหลักดูจะเข้าใจได้ง่ายและที่สำคัญน่าจะค้นเจอได้ง่ายสำหรับคนทั่วๆ ไปมากกว่า (เช่น หาในกูเกิ้ล) ไม่ว่าอย่างไรผมก็ดีใจที่เราจะได้วิกิพีเดียนคนใหม่ เพิ่มอีกหนึ่งคนครับ ยินดีที่ได้ร่วมงานกันครับ ;) -- จุง 5 กรกฎาคม 2005 06:51 (UTC)

เรื่องเนื้อหานั้น สาขา computer science โดยทั่วไป ก็ครอบคลุมทั้งทางทฤษฎีและการประยุกต์นะครับ ถ้าต้องการเน้นเรื่องทฤษฎี ก็มีคำ theoretical computer science ให้ใช้อยู่แล้ว

หรือถ้าจะพูดถึงหลักภาษา ความหมายของคำจริง ๆ แล้ว ถ้าต้องการสื่อถึงหลักการทฤษฎีจริง ๆ ก็ควรจะเลิกอิงคำว่า computer science ไปเลย และไปอิงคำว่า computing science แทน เพราะโดยตัวหลักการแล้ว ไม่จำเป็นต้องเป็นคอมพิวเตอร์ จะเป็นเครื่องจักร หรือระบบใด ๆ ก็ได้ จะเป็นสิ่งมีชีวิตหรือไม่มีชีวิตก็ได้ จะเป็นระบบที่ถูกสร้างขึ้น หรือมีตามธรรมชาติก็ได้ ขอให้คำนวณได้ก็เพียงพอ จึงน่าจะอิงคำว่า computing (หลักการ) มากกว่า computer (เครื่องมือ)

ส่วนตัวมีความเห็นว่า ความหมายของคำ ๆ หนึ่งนั้น สามารถหด ขยาย เปลี่ยนแปลงได้การเวลา (ยกตัวอย่างเช่น คำว่า กั้นหน้า กั้นหลัง ซึ่งเป็นคำที่เรียกตามลักษณะการใช้งานทางกายภาพของเครื่องพิมพ์ดีด แต่คำ ๆ เดียวกันนี้ ก็ยังเป็นที่เข้าใจในปัจจุบัน ว่าหมายถึงการเว้นระยะขอบกระดาษ แม้ว่าเปลี่ยนมาใช้ระบบการพิมพ์โดยคอมพิวเตอร์และเครื่องพิมพ์ ซึ่งไม่มีชิ้นส่วนสำหรับ "กั้น" อันนั้นแล้ว) — ถ้าคำ ๆ ใดที่มีอยู่เดิมสามารถสื่อสารให้คนส่วนใหญ่เข้าใจความคิดเดียวกันได้แล้ว ก็ควรคงใช้คำนั้น (ซึ่งคนส่วนใหญ่เข้าใจ) ไว้ครับ — เว้นเสียแต่ว่า คำเดิมนั้น ไม่สามารถสื่อสารความคิดใหม่ได้เลย หรือบิดเบือนความเข้าใจของผู้รับสาร

ซึ่งในกรณี วิืทยาการคอมพิวเตอร์ ความเห็นผมคือ เป็นคำที่แพร่หลาย และเข้าใจโดยคนส่วนใหญ่เป็นอย่างดี และยังสามารถใช้ส่งความคิด (concept) "ระเบียบวิธีทางวิทยาศาสตร์ สำหรับการคำนวณ และใช้งานคอมพิวเตอร์" ได้

ส่วนคำว่า technology / เทคโนโลยี ตามพจนานุกรม ปรากฏคำแปลเพียง วิทยาศาสตร์ประยุกต์ ไม่มี วิทยาการ ครับ

และคำว่า "วิทยาการสารสนเทศ" (จากคำว่า information science/ informatics (ในส่วนของเนื้อหา)) ที่ได้มีการแก้ไขเป็น "วิทยาศาสตร์สารสนเทศ" นั้น เท่าที่พบในประเทศไทย มีการใช้อยู่สามคำคือ "วิทยาการสารสนเทศ" (เช่นที่ ม. มหาสารคาม [1]), "สารสนเทศศาสตร์" (ม. วลัยลักษณ์ [2]), และ "สนเทศศาสตร์" (ม. หอการค้าไทย [3] และ สำนักงานคณะกรรมการการวิจัยแห่งชาติ [4]) — ในกูเกิ้ลไม่พบ "วิทยาศาสตร์สารสนเทศ" เลย [5] (ไม่ได้หมายถึงว่า ควรใช้ตามที่มีอยู่นะครับ เพียงแต่ให้ข้อมูลอ้างอิงความนิยม (=ความคิดเห็นของบุคคลอื่น ๆ) เท่านั้น)

-- bact' 4 กรกฎาคม 2005 23:53 (UTC)

  ว่าจะมาเขียนตอบเหมือนกัน แต่ bact' มาเขียนไว้แล้ว... ผมเห็นด้วยกับ bact' นะครับ อยากจะให้ข้อมูลอีกสักนิดนะครับ ว่าจริง ๆ การกำหนดหัวข้อ — หรือชื่ออะไรก็ตาม — ผมเชื่อว่าเราไม่สามารถจะสื่อความหมายออกมาได้ทั้งหมด จะทำอย่างไรมันต้องเพี้ยนอยู่แล้ว ยกตัวอย่างเช่น การศึกษาด้านคณิตศาสตร์ จริงๆ แล้วก็ไม่ควรจัดอยู่ในกลุ่มวิทยาศาสตร์ (หรือจะให้ตรงก็คงต้องบอกว่าไม่จัดว่าเป็น science) ทีนี้ด้านทฤษฎีการคำนวณ จริงๆ มันก็คือคณิตศาสตร์นั่นล่ะ แต่มันก็มาอยู่ใน computer science เป็นต้น

  แน่นอน ผมคิดว่าทุกคนต้องการการเปลี่ยนแปลง และพยายามทำอะไรให้เป็นอย่างที่คิดว่าถูกต้อง อย่างไรก็ตาม การเขียนสาราณุกรมหลาย ๆ คน ผมเชื่อว่าบางครั้งเราไม่สามารถทำได้อย่างที่คิดเสมอไป เพราะคงต้องคำนึงถึงผู้ที่เข้ามาอ่าน นิสิตนักศึกษาอีกมากมายที่เรียนอยู่ภาควิทยาการคอมพิวเตอร์เวลาค้น ผมก็คิดว่าเขาคงไม่ตะขิดตะขวงใจเท่าใด กับการเห็นชื่อมันเป็นอย่างที่เป็นอยู่ตอนนี้ เพราะว่าสำหรับพวกเขา ชื่อนี้ก็มีความหมายว่า computer science อยู่แล้ว แม้ว่าความ "หนักแน่น" ของคำว่า science อาจจะหายไปบ้างก็ตาม

  มาช่วยกันแก้ต่อนะครับ ยังไงก็ขอให้กล้าแก้บทความนะครับ --- Jittat 5 กรกฎาคม 2005 00:32 (UTC)

    ผมคิดว่า เราสามารถใช้ข้อความประมาณว่า "วิทยาการคอมพิวเตอร์ หรือ วิทยาศาสตร์คอมพิวเตอร์ (computer science) เป็นการศึกษา ..." ที่ตอนต้นของบทความได้ครับ แล้วให้ชื่อใดชื่อหนึ่ง โอน (redirect) ไปหาอีกอัน -- bact' 5 กรกฎาคม 2005 11:43 (UTC)

คำว่า management science ก็มีคำแปลเป็นไทยว่า วิทยาการจัดการ นะ :-) -- PaePae 5 กรกฎาคม 2005 04:07 (UTC)

## [แก้] เกี่ยวกับชื่อหัวข้อ (วิทยาศาสตร์คอมพิวเตอร์ vs วิทยาการคอมพิวเตอร์)

คิดว่าเราน่าจะคุยกันมาพอสมควรแล้วนะครับ ไม่ทราบว่าถ้าจะเริ่มแก้ตามที่คุณ bact' เสนอ (ขึ้นบทความว่า "วิทยาการคอมพิวเตอร์ หรือ วิทยาศาสตร์คอมพิวเตอร์ (computer science) เป็นการศึกษา ..." ที่ตอนต้นของบทความ) แล้วให้วิทยาการคอมพิวเตอร์เป็นบทความหลักตามเดิม ส่วน วิทยาศาสตร์คอมพิวเตอร์จะ redirect ไปหา, ท่านอื่น ๆ มีความเห็นเป็นอย่างไรครับ? --- Jittat 7 กรกฎาคม 2005 02:30 (UTC)

  เห็นด้วยครับ (ว่าแต่คุณ Chaiwat หายเลยครับ) -- จุง 7 กรกฎาคม 2005 04:21 (UTC)

ถ้าอย่างนั้นก็เอาตามที่คุณ bact' เสนอมาก็ได้ครับ --Chaiwat 7 กรกฎาคม 2005 10:44 (UTC)

ดึงข้อมูลจาก "http://th.wikipedia.org../../../%E0%B8%A7/%E0%B8%B4/%E0%B8%97/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C%E0%B8%84%E0%B8%AD%E0%B8%A1%E0%B8%9E%E0%B8%B4%E0%B8%A7%E0%B9%80%E0%B8%95%E0%B8%AD%E0%B8%A3%E0%B9%8C.html".

##### Views

- บทความ
- อภิปราย
- รุ่นปัจจุบัน

##### ค้นหา